钦定古今图书集成/明伦汇编/氏族典/第334卷 > 刘杳
## 钦定古今图书集成/明伦汇编/氏族典/第334卷 > 刘杳

按《梁书刘杳传》，“杳字士深，平原平原人也。祖乘民，宋
冀州刺史。父怀慰，齐东阳太守。杳年十三，丁父忧，哀
感行路。天监初，为太学博士，出为临津令，有善绩，以
疾陈解，还除云麾晋安王府参军。普通元年，迁尚书
驾部郎，出为馀姚令。在县清洁，人有馈遗，一无所受。
还除宣惠湘东王记室参军，母忧去职。服阕，复为王”
府记室。大通元年，迁步兵校尉，寻为尚书左丞。大同
二年，卒官。